Anthony Davis
Entonis Maršonas Deivisas jaunesnysis (angl. Anthony Marshon Davis Jr., g. 1993 m. kovo 11 d.) – JAV krepšininkas, žaidžiantis NBA lygoje besivaržančioje Los Andželo „Lakers“ komandoje. Deivisas yra aštuonis kartus dalyvavęs NBA Visų žvaigždžių rungtynėse ir patekęs į keturias NBA simbolines komandas bei keturias NBA simbolines gynybos komandas. Pirmąjį savo sezoną su „Lakers“ jis laimėjo 2020 m. NBA finalą. 2021 m. krepšininkas įtrauktas į NBA 75-mečio visų laikų komandą. Deivisas laikomas vienu geriausių visų laikų sunkiųjų kraštų.